SL Uradni list Evropske unije C 146/2

Povzetek podatkov, ki ga predložijo države članice o državni pomoči, dodeljeni v skladu z Uredbo Komisije (ES) št. 1/2004 z dne 23. decembra 2003 o uporabi členov 87 in 88 Pogodbe o ustanovitvi ES za državno pomoč malim in srednje velikim podjetjem, ki se ukvarjajo s proizvodnjo, predelavo in trženjem kmetijskih proizvodov

(2005/C 146/02)

Št. pomoči: XA 62/04

Država članica: Italija

Regija: Pokrajina Marche

Naziv sheme pomoči: Dodelitev pomoči kmetijskim in živinorejskim gospodarstvom, ki jih je prizadel potres z dne 26. septembra 1997, zaradi preoblikovanja začasnih hlevov v stalne v skladu z zdravstvenimi in higienskimi zahtevami

Pravna podlaga: Art. 2 Legge regionale n. 21 del 10 dicembre 2003„Trasformazione in costruzioni a carattere permanente degli alloggi prefabbricati temporanei installati a seguito degli eventi sismici iniziati il 26 settembre 1997“. Delibera giunta regionale n 789 del 13/7/2004

Načrtovani letni izdatki po shemi: Skupni letni izdatki, predvideni za leti 2004 in 2005, znašajo 1 000 000,00 EUR.

Največja intenzivnost pomoči: Shema pomoči predvideva kapitalsko podporo za izvedbo naložb v infrastrukturo, potrebno za preoblikovanje manjših zgradb trajne narave.

Dodeljena sredstva so enaka 50 % izdatkov za upravičene naložbe, izračunani po cenah, ki niso višje od tistih po ceniku za javne gradnje pokrajine Marche, v vsakem primeru pa morajo biti v okviru dovoljenih meja za izdatke:

135,00 EUR/m2 za izboljšanje higiensko-sanitarnih pogojev; Naslednji znesek se doda zgoraj navedenemu:

6,00 EUR/m2 za izdatke tehnične narave za izboljšavo higiensko-sanitarnih pogojev;

Ustrezni davki in prispevki (DDV, prispevki za zavarovanje itd.) se lahko dodajo znesku pomoči, če niso povračljivi.

Glede na to, da so zadevni hlevi v občinah, ki so opredeljene kot področja z omejenimi možnostmi v skladu z Direktivo 75/268/EGS z vsemi njenimi spremembami, se uporabi navedena stopnja pomoči v višini 50 %. Ta območja so navedena v Prilogah 3 in/ali 12 k Uredbi DDS/SAR št. 196/04 o enotnih prilogah o javnih razpisih za izvedbo ukrepov politike regionalnega razvoja.

Datum začetka izvajanja: Od 2004 dalje oziroma 10 delovnih dni po predložitvi tega povzetka, kakor določa člen 19(1) Uredbe (ES) št. 1/2004.

Trajanje sheme: Pomoč se lahko odobri do 31. decembra 2005.

Cilj pomoči: Pomoč je namenjena malim in srednje velikim kmetijskim gospodarstvom in njihovim združenjem, ki ustrezajo zahtevam glede donosnosti, določenim v politiki regionalnega razvoja pokrajine Marche, ki jo je odobrila Komisija z Odločbo C(2000) 2726 konč. z dne 26. septembra 2000 in ki temelji na členu 4 Uredbe (ES) št. 1/2004.

V skladu z omenjenim členom 4 cilji zajemajo izboljšanje in spremembo proizvodnje ter varstvo in izboljšanje naravnega okolja, zdravstvenega varstva rejnih živali in njihovega dobrega počutja.

Specifični cilj pokrajinskega zakona, navedenega v pravni podlagi, je ohranitev dediščine pokrajine, ki jo predstavljajo hlevi in skednji, potrebni za kmetijsko proizvodnjo, da bi se izognili znatnemu vplivu na okolje, ki je posledica zamenjave lesenih konstrukcij z novimi iz armiranega betona.

Upravičeni stroški: Upravičeni stroški v skladu s členom 4(4) Uredbe (ES) št. 1/2004 so tisti, ki so nastali pri posodabljanju hlevov zaradi njihovega usklajevanja z veljavnimi zdravstvenimi in higienskimi predpisi, vključno z izgradnjo ustreznih gnojnih jam.

Upravičenost stroškov začne veljati z dnem odobritve pomoči.

Zadevni gospodarski sektorji: Shema se uporablja za mala in srednje velika podjetja, ki se ukvarjajo s proizvodnjo, predelavo in trženjem kmetijskih proizvodov.

Ime in naslov organa, ki dodeli pomoč: REGIONE MARCHE — Centro operativo di Muccia e Fabriano

Drugi podatki: Pomoč bo dodeljena izključno malim in srednje velikim podjetjem v kmetijskem sektorju z dokazano rentablino proizvodnjo z normalnimi prodajnimi možnostmi v sedanjosti in prihodnosti, pod pogojem, da naložbe ne povzročijo povečanja proizvodnje malih in srednje velikih podjetij za več kot 20 % v smislu glav rejnih živali v primeru živinoreje in v smislu obdelovalne površine v primeru pridelave rastlin.

Za preverjanje skladnosti z navedenimi zahtevami (kakor je določeno v členu 4(5), (6) in (8)(a) Uredbe (ES) št. 1/2004) se uporabljajo merila in postopki, ki urejajo vrednotenje in ukrepe, kakor določa Uredba (ES) št. 1257/1999, ter so navedeni v politiki regionalnega razvoja za pokrajino Marche, ki jo je odobrila Komisija z Odločbo C(2000) 2726 konč. z dne 26. septembra 2000 in je bila objavljena na naslednji spletni strani: www.agri.marche.it.

Št. Pomoči: XA 1/05

Država članica: Združeno kraljestvo

Regija: Lancashire (vključno z območjema pod enotno oblastjo Blackpool in Blackburn) ter okrožja Wigan, Bolton, Bury, Rochdale in Oldham.

Naziv sheme pomoči ali ime podjetja, ki prejme posamezno pomoč: Služba za podporo podjetništvu na podeželju (grofija Lancashire in območje Severnega Manchestra).

Pravna podlaga: Section 5 of the Regional Development Agencies Act 1998.

Načrtovani letni izdatki po shemi ali skupni znesek posamezne pomoči, dodeljene podjetju: Celotni proračun sheme znaša 3 490 068 GBP. Ta znesek se porazdeli čez 4 proračunska leta

Največja intenzivnost pomoči: 100 % za splošno svetovanje, ki ga nudi Služba za podporo podjetništvu na podeželju.

50 % za zahtevnejše svetovanje, ki ga nudijo zunanji svetovalci.

Datum začetka izvajanja: Izvajanja sheme se začne 31. januarja 2005.

Trajanje sheme ali individualne pomoči: Izvajanje sheme se zaključi 30. junija 2007.

Cilj pomoči: Razvoj sektorja — shema bo podprla dolgoročni razvoj gospodarstva na podeželju v grofiji Lancashire, tako da bo kmetom in kmetijskim podjetjem nudila svetovanje in tehnično podporo, kar bo omogočilo večjo poslovno uspešnost in dvig učinkovitosti.

Za upravičene stroške se štejejo storitve svetovanja v skladu s členom 14 Uredbe 1/2004.

Zadeveni gospodarski sektorji: Shema je na voljo vsem kmetijskim podjetjem, tudi tistim, ki se ukvarjajo s proizvodnjo, predelavo in trženjem. Shema je odprta vsem podsektorjem.

Ime in naslov organa, ki dodeli pomoč:

Lancashire County Council Environment Directorate Guild House Cross Street Preston United Kingdom PR1 8RD

Spletni naslov: www.defra.gov.uk/farm/state-aid/setup/exist-exempt.htm. Izberite „Rural Business Facilitation Service (Lancashire and North Manchester)“. Lahko pa greste neposredno na http://defraweb/farm/state-aid/setup/schemes/rbfs.pdf.

Druge informacije: Shema bo predstavljala prvo kontaktno točko, kamor se lahko obrnejo vsa podeželska podjetja v grofiji Lancashire in na območju Severnega Manchestra v želji poiskati pravi nasvet za izboljšanje svoje uspešnosti in zagotovitev nadaljnjega razvoja. Za izpeljavo zamisli pa bo kasneje na voljo tudi zahtevnejše, bolj poglobljeno svetovanje. Če subvencionirano svetovanje v okviru drugih svetovalnih shem, ki jih financira vlada, že obstaja, bomo prosilce o njih seznanili in jih k njim napotili. Kjer pa drugo svetovanje ni dostopno, bo te storitve nudilo osebje Službe za podporo podjetništvu na podeželju ali pa bo prosilce napotilo k zunanjim svetovalcem. Če storitve izvajajo zunanji svetovalci, intenzivnost pomoči pade s 100 % na 50 % (glej zgoraj).

Shema je dostopna vsem podeželskim podjetjem, in ne samo tistim, ki se ukvarjajo s kmetijstvom. Pomoč se bo nekmetijskim podjetjem izplačevala v skladu z Uredbo Komisije 69/2001 o pomoči de minimis.

Št. pomoči: XA 02/05

Država članica: Italija

Regija: dežela Umbrija

Naziv sheme pomoči: Izvajanje podpornih ukrepov za naložbe v živilsko industrijo

Pravna podlaga: Il regime di aiuti in argomento, avviato a far data dalla pubblicazione del bando pubblico (4 novembre 2004), è da considerarsi come riapertura dei termini di presentazione delle domande di aiuto a valere delle Misure 1.1.1. (a), 1.2.1 (g) e 1.2.2. (m) del PSR della Regione Umbria la cui copertura finanziaria è assicurata con risorse regionali, qualora non si rendessero disponibili risorse nazionali aggiuntive sulla dotazione del Piano di Sviluppo Rurale dell'Umbria.

Načrtovani letni izdatki: 50 milijonov EUR (predvidoma).

Največja intenzivnost pomoči: Spremenljiva glede na vrsto upravičene naložbe

40 % stroškov naložb v nepremičnine in stalne opreme na posamezno lokacijo (naložbe v kmetijska gospodarstva in v sektor predelave in trženje kmetijskih proizvodov)

20 % stroškov nakupa strojev in opreme (naložbe v kmetijska gospodarstva)

do 50 % stroškov uvedbe sistemov nadzora kakovosti poslovanja v skladu z merili standardov ISO 9000, do 100 000 EUR na gospodarstvo

do 50 % stroškov uvedbe sistemov nadzora kakovosti okolja v skladu z merili standardov ISO 14000, do 100 000 EUR na gospodarstvo

do 50 % stroškov za agroživilska podjetja in 80 % za kmetijska podjetja, ki so nastali pri izvajanju načrtov za uvedbo sistemov za sanitarno-higienski nadzor v skladu z modelom HACCP, do 100 000 EUR na gospodarstvo

do 60 % stroškov za agroživilska podjetja in 80 % za kmetijska podjetja, ki so nastali od uvajanju sistemov sledljivosti živilskih izdelkov in ob certificiranju živilske verige

do 80 % upravičenih stroškov za načrtovanje in izvedbo projektov na področju trženja kakovostnih kmetijskih proizvodov

do 50 % upravičenih stroškov priprave specifikacij o kakovosti, strokovnih študij o izvedljivosti, stroškov načrtovanja prepoznavanja in standardizacije lastnosti proizvodov, stroškov predstavljanja kakovostnih izdelkov

Datum začetka izvajanja:

Trajanje sheme: letno

Cilj pomoči: Krepitev povezovanja različnih subjektov v agroživilskem sistemu. Uporabljeni členi: 4, 7, 13.

Upravičeni stroški:

Pomoč proizvodnji (člen 4)

(a) gradnja, obnova, vzdrževanje objektov na podeželju, ki se uporabljajo v okviru kmetijskega gospodarstva, vključno z zunanjimi deli za izgradnjo dvorišč, ograd in ograj itd. (neupravičeni so stroški dela na stanovanjski gradnji z izjemo samostojnih pripadajočih objektov);

(b) zasaditev in/ali obnova specializiranih drevesnih sort. Pomoč ni namenjena zasaditvi novih vinogradov in oljčnih nasadov in obnovi obstoječih vinogradov. Obnova oljčnih nasadov je dovoljena samo takrat, ko se število oljk ne spremeni;

(c) izgradnja vodnih zajetij, namenjenih kmetijski, živinorejski, okoljski, turistični, rekreativni in športni uporabi, v smislu večnamenskosti kmetijskega gospodarstva, in izgradnja pripadajočih objektov za njihovo uporabo in distribucijo vode;

(d) zasaditev in izboljšanje gorskih travnikov in pašnikov, postavitev ograd za živino itd.;

(e) izgradnja in izredno vzdrževanje cest in vodovoda, ki pripadajo kmetijskemu gospodarstvu;

(f) vzpostavitev vodooskrbe za potrebe v kmetijstvu, izravnava zemljišč, odstranjevanje kamenja, vključno z drenažo in urejanjem površinskih voda z izgradnjo kanalov za sekundarno drenažo, po možnosti z uporabo naravnih metod, do največ 25 000 EUR;

(g) naložbe v predelavo in trženje kakovostnih ali specifičnih kmetijskih proizvodov (vključno z naložbami v njihovo neposredno prodajo) pod pogojem, da predstavlja proizvod, ki se predeluje ali trži, z ekonomskega vidika, najmanj 40 % prihodkov kmetijskega gospodarstva, preračunanih na evropsko enoto ekonomske velikosti (EEEV) ali, glede na absolutno vrednost, da predstavljajo proizvodi, ki se predelujejo, več kot 20 EEEV. V vseh primerih mora biti obrat v sorazmerju z proizvodno zmogljivostjo kmetijskega gospodarstva. Te omejitve se ne uporabljajo za manjše obrate, namenjene predelavi specifičnih proizvodov, pridelanih na ekološki način v skladu z veljavnimi predpisi ali namenjenih krmljenju živali. V vseh primerih so pomoči, namenjene izgradnji novih obratov na vinogradniškem sektorju, odvisne od površine, pokrite z vinogradi, ki ne sme biti manjša od 5 hektarjev, namenjenih pridelavi proizvodov DOCG oziroma od 10 hektarjev, namenjenih pridelavi proizvodov ZOP ali ZGO, v sektorju predelave oljk pa so pogojene z najmanj 5 000 oljkami;

(h) prvi nakup živine in nakup plemenskih živali (samcev in samic), evidentiranih v rodovniških knjigah ali njihovih ustreznicah;

(i) naložbe ali financiranje vzreje divjih živeli za prehrambene namene ali ponovne naselitve v divjini; vzreja mora biti omejena na vrste, ki so predvidene v načrtu „Piano Faunistico Venatorio“.

(j) nakup novih strojev in naprav, ki jih kmetijsko gospodarstvo že nima, vključno z računalniki (strojna in programska oprema) in orodji za izboljšanje administracije in računovodstva, do največ 40 % najvišjega dovoljenega zneska naložbe na kmetijsko gospodarstvo, ki se lahko poveča na 70 % za zadruge, ki zagotavljajo storitve svojim članom. Nakup nadomestnih strojev ni upravičen, z izjemo tistih, ki so namenjeni večji varnosti pri delu in kakovosti delovnega okolja glede na minimalne standarde, predvidene v veljavnih predpisih, pod pogojem, da je stroj, ki se zamenjuje, star najmanj 5 let. Od 31. decembra 2001 je nakup nadomestnih strojev upravičen v okviru sheme, ki zahteva tudi naložbe v nepremičnine, v višini najmanj 50 % predvidenih stroškov celotne sheme;

(k) nakup naprav za upravljanje in obdelavo ostankov poljedelske in živinorejske proizvodnje zaradi njihove ponovne uporabe v okviru kmetijskega gospodarstva ali zaradi njihove komercialne uporabe v obsegu, ki ne presega proizvodnje samega kmetijskega gospodarstva ali pridruženih gospodarstev. Upravičen je tudi nakup strojev in naprav za proizvodnjo „zelenega komposta za gnojenje“ ali „komposta za gnojenje iz ločenega zbiranja“, vendar je njegova proizvodnja omejena na proizvodne zmogljivosti kmetijskega gospodarstva;

(l) skupni splošni stroški, ki ne presegajo 12 % upravičenih stroškov: — za plačilo tehnikov in svetovalcev, ki so opravili načrtovanje, vodili dela in izvajali nadzor, pripravili študije izvedljivosti ali poslovne načrte, do največ 8 %, itd.; — oblikovanje spletnih strani, namenjenih prodaji proizvodov in storitev (e-poslovanje); — svetovanje in usposabljanje zaposlenih, zaradi lažjega izvajanja nadzora kakovosti proizvodnih procesov in skladnosti s standardi (ISO 9000, Eco Label itd.); — nakup patentov in licenc; Do pomoči niso upravičeni stroški nakupa: — obdelovalnih zemljišč; — živali, namenjenih pitanju, plemenske perutnine in plemenskih svinj hibridnih sort, ki niso opredeljeni v specifikacijah o kakovosti proizvodov; — proizvodnih pravic; — vozil, namenjenih prevozu oseb ali blaga; — rednega vzdrževanja.

Predelava in trženje (člen 7):

(a) gradnja, obnova in posodobitev nepremičnin;

(b) nakup nepremičnin, z izjemo zemljišč, razen če ta niso v skladu z omejitvami in pogoji iz člena 5 Priloge k Uredbi (ES) št. 1685/2000 z dne 28. julija 2000, do največ 70 % naložbe upravičene do pomoči, pod pogojem, da se na nepremičnini opravi obnova v vrednosti najmanj 30 % njene skupne vrednosti;

(c) nakup strojev in naprav, vključno z računalniki;

(d) stroški nakupa programske opreme in svetovanja za uporabo strojev in naprav iz prejšnje točke;

(e) skupni splošni stroški, ki ne presegajo 12 % upravičenih stroškov: — za plačilo tehnikov in svetovalcev, ki so opravili načrtovanje, vodili dela in izvajali nadzor, pripravili študije izvedljivosti ali poslovne načrte, do največ 8 %, itd.; — oblikovanje spletnih strani, namenjenih trženju proizvodov in storitev (e-poslovanje); — svetovanje in usposabljanje zaposlenih, zaradi lažjega izvajanja nadzora kakovosti proizvodnih procesov in skladnosti s standardi (ISO 9000, Eco Label itd.); — nakupa patentov in licenc; Stroški, ki niso upravičeni: — naložbe v faze po pravi obdelavi, če se slednja ne izvaja na osnovnih kmetijskih proizvodih na kmetijskem gospodarstvu; — naložbe v maloprodajo; — naložbe v trženje ali predelavo proizvodov s poreklom zunaj Skupnosti. V nobenem primeru niso upravičene naložbe, ki večajo proizvodne zmogljivosti v segmentih, za katere veljajo določene omejitve v okviru skupne ureditve trgov, pri katerih ni mogoče zagotoviti ustreznih prodajnih možnosti.

Pomoč, namenja spodbujanju proizvodnje in trženja kmetijskih proizvodov (člen 13):

(a) stroški, povezani z izdajo prvega certifikata za proizvod v skladu z uredbami (ES) št. 2081/92, 2082/92, 2092/91 in 1804/99;

(b) stroški uvedbe sistemov nadzora kakovosti poslovanja v skladu z merili standardov ISO 9000;

(c) stroški uvedbe sistemov nadzora kakovosti okolja v skladu z merili standardov ISO 14000;

(d) stroški, nastali pri izvajanju načrtov za uvedbo sistemov za sanitarno-higienski nadzor v skladu z metodo HACCP;

(e) stroški, nastali od uvajanju sistemov sledljivosti živilskih izdelkov in ob certificiranju živilske verige;

(f) stroški načrtovanja in izvedbe projektov na področju trženja, vključno z vsemi organizacijskimi in materialnimi viri;

(g) stroški priprave specifikacij o kakovosti, strokovnih študij o izvedljivosti, stroški načrtovanja prepoznavanja in standardizacije lastnosti proizvodov, stroški predstavljanja kakovostnih izdelkov.

Zadevni gospodarski sektorji: shema se uporablja za proizvodnjo, predelavi in/ali trženje kmetijskih proizvodov, kakor so opredeljeni v členu 2 Uredbe (ES) št. 1/2004. V nobenem primeru niso upravičene naložbe, ki večajo proizvodne zmogljivosti v segmentih, za katere veljajo določene omejitve v okviru skupne ureditve trgov, pri katerih ni mogoče zagotoviti ustreznih prodajnih možnosti.

Ime in naslov organa, ki dodeli pomoč: Regione Umbria – Direzione Attività Produttive. Centro Direzionale Fontivegge – I-06100 Perugia

E-naslov: fgarofalo@regione.umbria.it

Spletna stran:: www.regione.umbria.it

Št. pomoči: XA 03/05

Država članica: Španija

Regija: Castile-Leon

Naziv sheme pomoči: Pomoč za spodbujanje zadružništva v avtonomni skupnosti Castile-Leon.

Pravna podlaga: Orden AYG.../2005, de ... febrero, de la Consejería de Agricultura y Ganadería, por la que se regulan y convocan ayudas destinadas a la promoción del movimiento cooperativo en la comunidad autónoma de Castilla y León.

To pomoč ureja Uredba Komisije (ES) št. 1/2004 z dne 23. decembra 2003 in je v skladu s členi 10, 13 in 14 Uredbe o pomoči skupinam proizvajalcev, pomoči za spodbujanje proizvodnje in trženja kakovostnih kmetijskih proizvodov ter o pomoči za zagotavljanje tehnične podpore v kmetijskem sektorju.

Načrtovani letni izdatki po shemi ali skupni znesek individualne pomoči, dodeljene podjetju: Načrtovani znesek pomoči za leto 2005 znaša 1 200 000 EUR.

Največja intenzivnost pomoči:

— člen 10 Uredbe (ES) št. 1/2004: skupni znesek na upravičenca bo 100 000 EUR,

— člen 13 Uredbe (ES) št. 1/2004: skupni znesek na upravičenca bo 100 000 EUR v obdobju treh let,

— člen 14 Uredbe (ES) št. 1/2004: pomoč na upravičenca ne sme presegati 100 000 EUR v obdobju treh let ali 50 % upravičenih stroškov, kar je pač višje.

Datum začetka izvajanja: Shema pomoči začne veljati marca 2005.

Trajanje sheme ali individualne pomoči: Do 31. decembra 2006.

Cilj pomoči:

Splošni cilj: krepitev kmetijskih zadrug v skupnosti Castile-Leon.

Sekundarni cilji:

— podpora oblikovanju novih zadrug in konsolidaciji drugih večjih subjektov z združevanjem in povezovanjem;

— podpora obstoječim organizacijam, ki znatno večajo vrednost tržene proizvodnje (za najmanj 30 %);

— spodbujanje proizvodnje in trženja kakovostnih kmetijskih proizvodov;

— zagotavljanje tehnične podpore zadrugam na področju izvajanja revizij, upravljanja in analiz izvedljivosti, naložb in tržnih analiz, organiziranja tekmovanj, razstav in sejmov.

Uporabljani členi:

— Shema pomoči je v skladu s členom 10 Uredbe (ES) št. 1/2004 o skupinah proizvajalcev, členom 13 o spodbujanju proizvodnje in trženja kakovostnih kmetijskih proizvodov, in členom 14 o zagotavljanju tehnične podpore v kmetijskem sektorju.

— Upoštevana sta bila tudi člena 17 in 20 iz Poglavja 3 Uredbe v zvezi s skupnimi in končnimi določbami.

Upravičeni stroški:

— Člen 10 Uredbe (ES) št. 1/2004. Ustanavljanje novih združenj na osnovni ravni ali kompleksnejših subjektov na podlagi združevanja in povezovanja ter izboljšanje socialnih in gospodarskih vidikov kmetijskih zadrug z najmanjšim povečanjem vrednosti tržene proizvodnje v višini 30 %. — Stroški, ki jih ima organizacija pri ustanavljanju, združevanju ali povezovanju zadrug, vključno z: zagonskimi stroški, revizijami, pravnimi stroški, svetovanjem članom, ki sprejemajo odločitve in so pristojni za tehnične zadeve, finančnimi in oglaševalskimi študijami, notarskimi stroški, stroški registracije in licenčninami; — Stroški upravljanja v prvih petih letih delovanja zadrug, ki so ustanovljene na novo, so se združile ali povezale: najem prostorov, nakup pisarniške opreme, vključno s strojno in programsko opremo, stroški osebja v administraciji, režijskimi stroški, pravnimi in administrativnimi stroški; — V primeru širitev so upravičeni stroški omejeni na letno povečanje (najmanj 30 %) v vrednosti proizvodne, ki jo tržijo upravičenci. V skladu s tem, ko se zadruga širi, se financirajo le stroški, ki nastanejo zaradi širitve.

— Člen 13 Uredbe (ES) št. 1/2004. Spodbujanje proizvodnje in trženja kakovostnih kmetijskih proizvodov. — Stroški, nastali zaradi uvajanja sistemov nadzora kakovosti in sledljivosti proizvodov. Ti stroški lahko vključujejo študije za pripravo zahtevkov za potrditev znaka kakovosti, stroške uvajanja sistema kakovosti, storitev zunanjega svetovanja, certificiranja in usposabljanja zaposlenih za uporabo sistemov.

— Člen 14 Uredbe (ES) št. 1/2004. Tehnična podpora v kmetijskem sektorju. — Stroški, ki jih imajo zadruge zaradi revizij, upravljanja in izvajanja analiz izvedljivosti, naložb in tržnih analiz, organiziranja tekmovanj, razstav in sejmov.

Zadevni gospodarski sektorji: Kmetijstvo na splošno, oziroma zadružna združenja.

Opomba: Zadruge, ki so bile nedavno potrjene in še niso začele delovati ali ponujati storitve ob začetku veljavnosti te sheme pomoči, se lahko obravnavajo kot novo ustanovljene zadruge.

Ime in naslov organa, ki dodeli pomoč: Pomoč dodeli Vlada Castile-Leon, upravlja pa jo Generalni direktorat „Dirección General de Industrialización y Modernización Agraria de la Consejería de Agricultura y Ganadería“.

C/ Rigoberto Cortejoso, 14 – E-47014 – Valladolid (España).

Spletna stran: Celotno besedilo sheme pomoči bo objavljeno na spletni strani Vlade Castile-Leon na naslovu http://www.jcyl.es/agrocomercializacion.

Drugi podatki: Upravljanje pomoči bo urejala Odločba in mora biti skladno s členom 18 Uredbe glede kumulacije.

Št. pomoči: XA 04/05

Država članica: Španija

Regija: celotno ozemlje države

Naziv sheme pomoči ali ime podjetja, ki prejme individualno pomoč: Subvencije lastnikom kmetij za mlečno živinorejo kot nadomestila stroške inšpekcije mleka.

Pravna podlaga: Real Decreto por el que se regula el control oficial del rendimiento lechero para la evaluación genética en las especies bovina, ovina y caprina.

Načrtovani letni izdatki po shemi ali skupni znesek individualne pomoči, dodeljene podjetju: 2 500 000 EUR.

Največja intenzivnost pomoči: Do 70 % stroškov inšpekcije mleka.

Datum začetka izvajanja: 2005

Trajanje sheme ali individualne pomoči: Do 31. decembra 2006.

Cilj pomoči: Subvencije lastnikom kmetij za mlečno živinorejo zaradi spodbujanja dejavnosti na področju reje, ohranjanja in izboljšanja živinoreje. Subvencije so v skladu z naslednjimi členi Uredbe (ES) št. 1/2004 o državni pomoči malim in srednje velikim podjetjem, ki se ukvarjajo s proizvodnjo, predelavo in trženjem kmetijskih proizvodov: člen 15(b): pomoč v višini do 70 % stroškov testov za ugotavljanje genetske kakovosti ali donosa živine, ki jih opravijo tretje strani ali se opravijo v njihovem imenu.

Zadevni gospodarski sektorji: lastniki kmetij za mlečno živinorejo z govedom, ovcami in kozami pasem, ki so evidentirane v rodovniške knjige.

Ime in naslov organa, ki dodeli pomoč: Ministerio de Agricultura, Pesca y Alimentación, Dirección General de Ganadería, Alfonso XII, no 62, E-28014, Madrid.

Spletna stran:: www.mapa.es-Sección Ganadería

Št. pomoči: XA 05/05

Država članica: Francija

Regija: Departma MANCHE

Naziv sheme pomoči: Pomoči zadrugam, ki imajo v skupni lasti kmetijska orodja in stroje, za skladiščne hale

Pravna podlaga:

— Articles L 1511 et suivants du Code général des collectivités territoriales permettant aux collectivités territoriales d'intervenir dans le cadre de la création ou de l'extension d'activités économiques en accordant des aides directes et indirectes aux entreprises

— Articles L 3231-2 et L 3232-1 du Code général des collectivités territoriales.

Načrtovani letni izdatki po shemi: 54 000 EUR letne pomoči (največ).

Največja intenzivnost pomoči: 30 % naložb, do največ 13 500 EUR pomoči na naložbo.

Datum začetka izvajanja: Po prejemu potrdila Evropske komisije o prejemu leta 2005.

Trajanje sheme pomoči: Najdlje do 31. decembra 2007.

Cilj pomoči: Cilj sheme je spodbujati skupne naložbe in znižati proizvodne stroške z omogočanjem gradnje, nakupa, posodobitve, ureditve ali razširitve skladiščnih hal, namenjenih hranjenju kmetijskega orodja in strojev, ki so v skupni lasti zadrug.

Vrste dejavnosti, ki se lahko subvencionirajo: V okviru člena 4 Uredbe Komisije (ES) št. 1/2004 z dne 23. decembra 2003 se lahko subvencionirajo naslednje naložbe: gradnja, nakup, posodobitev, ureditev ali razširitev skladiščnih hal.

Zadevni gospodarski sektorji: Vsi sektorji kmetijske proizvodnje.

Ime in naslov organa, ki dodeli pomoč:

Monsieur le Président du Conseil général de la MANCHE Direction des affaires économiques et du développement rural Service du développement rural Maison du département Rond-point de la liberté 50008 SAINT-LO CEDEX

Spletna stran: http: //www.cg50.fr/le guide des aides.

Št. pomoči: XA 06/05

Država članica: Madžarska

Regija: Madžarska

Naziv sheme pomoči ali ime podjetja, ki prejme individualno pomoč: Shema posojil za razvoj kmetijstva

3 podsheme:

Pravna podlaga:

— az Agrár Fejlesztési Hitelprogram kidolgozásáról szóló 2318/2004. (XII. 11.) Korm. határozat;

— a Magyar Köztársaság 2005. évi költségvetéséről szóló 2004. évi CXXXV. törvény 36. § és 39.§

— a program lebonyolításáról szóló kormányrendelet, mely e tájékoztató benyújtását követő 10. munkanapon kerül kihirdetésre (megjelenik a Magyar Közlönyben) (1)

Načrtovani letni izdatki po shemi ali skupni znesek individualne pomoči, dodeljene podjetju: Skupni proračun za shemo posojil znaša 40 milijard HUF. V skladu z nacionalno proračunsko zakonodajo menjalniški tečaj za ta znesek jamči država, da bi bilo mogoče ponuditi posojila po obrestnih merah, nižjih od tistih na tržišču.

Višina pomoči iz posojila se izračunava po spodnji enačbi:

kjer je: in

TT znesek pomoči

Q znesek posojila

i referenčna obrestna mera

i' preferenčna obrestna mera

P datum zapadlost (vključno s podaljšanjem obdobja za odplačilo)

F dolžina podaljšanja roka za odplačilo

rP r na potenco P

rF r na potenco F

Jamstvo institucij za kreditna jamstva z 70 % državnim protijamstvom se tudi lahko priključi shemi posojil. Metoda izračunavanja zneska pomoči za kreditna jamstva je bila predložena za vključitev v seznam obstoječih državnih pomoči za kmetijstvo Komisiji Evropskih skupnosti dne 31. avgusta 2004 (uradno obvestilo št.: 82-83).

Največja intenzivnost pomoči: Za vsako podshemo največja intenziteta pomoči ne sme presegati:

V primeru kumulacije pomoči se uporablja člen 18(2) Uredbe (ES) št. 1/2004.

Najvišji znesek pomoči ne sme presegati 6 milijonov EUR ali 6 375 000 HUF (25 000 EUR) v primeru mladih kmetov.

Datum začetka izvajanja: Pogodbe se lahko sklenejo v okviru sheme posojil ob začetku veljavnosti Uredbe Vlade o shemah pomoči do 31. decembra 2006.

Trajanje sheme ali individualne pomoči: Največ 15 let (december 2021).

Cilj pomoči:

1. podpora malim in srednje velikim podjetjem

2. pomoč za naložbe v posodobitev in razvoj

Med izvajanjem sheme posojil za razvoj kmetijstva bo banka Hungarian Development Bank Inc. uporabljala ustrezne člene Uredbe (ES) št. 1/2004. Podsheme A, B in C temeljijo na členih 4, 7 in 8 Uredbe (ES) št. 1/2004.

Upravičeni stroški se določijo v skladu s pogoji iz navedenih členov Uredbe (ES) št. 1/2004. Podrobne informacije o upravičenih stroških so v opisu sheme, ki ga je pripravila banka, in so na volju tudi na spodaj navedeni spletni strani.

Zadevni gospodarski sektorji: Kmetijstvo

Ta shema je namenjena proizvodnji in prvi fazi predelave kmetijskih proizvodov ter stroritvam v zvezi s kmetijskimi proizvodi.

Ime in naslov organa, ki dodeli pomoč:

Spletna stran: http://www.fvm.hu/main.php?folderID=1569

Drugi podatki: Kontaktna oseba: Szilvia Németh

e-naslov: NemethS@posta.fvm.hu

Št. Pomoči: XA 7/05

Država članica: Združeno kraljestvo

Regija: Dorset (vključno z območjema pod enotno oblastjo Bournemouth in Poole).

Naziv sheme pomoči ali ime podjetja, ki prejme individualno pomoč: Dorset Agricultural Advisory Service. (Služba za kmetijsko svetovanje na območju grofije Dorset).

Pravna podlaga: Local Government Act 2000 (prvi del).

Načrtovani letni izdatki po shemi ali skupni znesek individualne pomoči, dodeljene podjetju:

Od 1. marca 2005 do 28. februarja 2006 69 624 GBP Od 1. marca 2006 do 28. februarja 2007 69 224 GBP Od 1. marca 2007 do 30. junija 2007 69 224 GBP Skupaj 208 072 GBP

Največja intenzivnost pomoči: Intenzivnost pomoči je 100 %.

Datum začetka izvajanja: Svetovanje bo kmetom in lastnikom podjetij, ki se ukvarjajo s kopenskimi dejavnostmi, dostopno z dnem 10. februarja 2005 ali pozneje.

Trajanje sheme ali individualne pomoči: Izvajanje sheme se zaključi 22. junija 2007. Pomoč se izplačuje do 30. junija 2007.

Cilj pomoči: Cilj pomoči je razvoj poslovnega sektorja, ki se ukvarja s kopenskimi dejavnostmi. Dodeljevanje pomoči je skladno s členom 14 Uredbe 1/2004. Za upravičene stroške se štejejo storitve svetovanja.

Zadeven gospodarski sektorji: Shema je na voljo vsem podjetjem, ki se ukvarjajo s kmetijsko proizvodnjo, in podjetjem, ki se ukvarjajo s predelavo in trženjem svojih lastnih kmetijskih proizvodov.

Ime in naslov organa, ki dodeli pomoč:

Dorset County Council County Hall Colliton Park Dorchester United Kingdom DT1 1XJ

Organizacija, ki izvaja program

Dorset Agricultural Advisory Service Stinsford Business Centre Kingston Maurward College Dorchester Dorset United Kingdom DT1 8PY

Spletni naslov: www.defra.gov.uk/farm/state-aid/setup/exist-exempt.htm. Izberite Dorset Agricultural Advisory Services. Lahko pa greste neposredno na www.defra.gov.uk/farm/state-aid/setup/schemes/dorset.pdf.

Druge informacije: Shema bo na voljo tako kmetijskim kot tudi nekmetijskim celinskim podjetjem. Pomoč se bo nekmetijskim podjetjem izplačevala v skladu z Uredbo Komisije 69/2001 o pomoči de minimis.

V okviru te sheme upravičenci ne bodo mogli sami izbirati izvajalca storitev. Izvajalec storitev bo Royal Bath & West of England Society, izbran na podlagi tržnih načel v skladu s členom 14(5) Uredbe 1/2004.

Podpisano in datirano v imenu ministrstva Department for Environment, Food and Rural Affairs (pristojni organ v Združenem kraljestvu):

Graham Collins

Agricultural State Aid Adviser

Defra

8E, 9 Millbank

c/o Nobel House

17 Smith Square

London

United Kingdom

SW1P 3JR

(1) Besedilo Uredbe je na voljo na spletnem naslovu, navedenem v nadaljevanju.